
	בדוא"ל

	מבלי לפגוע בזכויות


לכבוד 
אולגה קולטון קלינג, עו"ד
מחלקת תביעות
הראל חברה לביטוח בע"מ
באמצעות דוא"ל

ח"נ שלום רב,
					   תאונה מיום 15/5/2009
				    	   רכב מ.ר. 73-101-58
					   הנפגעת: נסי בן דיין
				 	   מס' תביעה: 9101001273
											
בהמשך לשיחותינו ובהמשך לחוות דעת המומחה האורתופדי הריני מתכבד לפנות לצרכי פשרה בלבד כדלקמן:
1. נתונים:
התובעת כבת 20 כיום, כבת 5 במועד התאונה.
נכותה האורתופדית הצמיתה כתוצאה מהתאונה:
1.  20% לפי סעיף 35(1)ג' – בגין מצב לאחר קיבוע ניתוחי לשבר בירך ימין.
2. 6.66% לפי סעיף 75(1)ג' – בגין צלקות נרחבות באזורים מרובים (20% מתוכם שליש לתאונה).
נכות משוקללת: 25.28%
*המומחה האורתופדי ממליץ על מינוי מומחה נוירולוגי.
**התובעת שומרת על זכותה למינוי מומחים רפואיים נוספים, בין היתר, בתחום הנוירולוגי והפסיכיאטרי מחמת הנזק המשמעותי בעטיה של התאונה על כל המשתמע מכך.

2. מחמת התאונה ותוצאותיה הקשות, התובעת אשר מתמודדת עם מצב רפואי מורכב מתקשה קושי מהותי בכל תחומי החיים, נכותה בעטיה של התאונה מגבילה אותה באופן ניכר ומצמצמת משמעותית את אפשרויותיה באופן ניכר.
3. התובעת סיימה את חוק לימודיה בהצטיינות יתרה. מחמת נכותה קיבלה פטור משירות בטחון, אולם, הגישה בקשה להתנדב ובשים לב לאיכויותיה והצטיינותה התקבלה לשירות ביחידת מודיעין מיוחדת ובשל מגבלות בטחון מידע אין אפשרות להרחיב אודותיה.
*רצ"ב ציוני בגרות וציון פסיכומטרי.

4. בהתאם להלכה השלטת והדין נכותם התפקודית של קטינים הינה בשיעור שלא יפחת מנכותם הרפואית – חישוב אקטוארי מלא. 
5. כן, המדובר הוא במקרה בו חזקת השכר הממוצע במשק כפי שנקבע בהלכת רים אבו חנא, נסתרת כלפי מעלה והמדובר הוא בתובעת אשר פוטנציאל השתכרותה עולה כדי שילוש השכר הממוצע במשק בשים לב ליכולותיה.
6. לצד כל האמור, נוכח מצבה, לצרכי פשרה בשלב זה בלבד יחושבו הפסדי השתכרותה על בסיס נכותה הרפואית בתחום האורתופדי (בהתעלם מהפוטנציאל לנכויות נוספות) ובמכפלה של 1.5 מהשכר הממוצע במשק (ולא בין כפל לשילוש).
7. לעבר- נוותר לצרכי פשרה בלבד.
8. הפסדי השתכרות בעתיד – 
13,058 ₪ X  1.5 X 25% X 299.1951 (מקדם היוון 46 שנים) – 1,465,083 ₪ 
*ברוטו = נטו – פטור מס הכנסה.
9. הפסדים בתקופת הפנסיה – 183,867 ₪ 
10. הוצאות ועזרת הזולת לרבות מיטיבים – בשים לב לחומרת החבלה, לניתוח, לאשפוזים המרובים ולצורך ללוות ולנייד את התובעת ממקום למקום תוך ליווי צמוד של אחד מהוריה על בסיס גלובאלי לעבר ולעתיד – 150,000 ₪ 
11. מחמת נכותה בעטיה של התאונה נזקקה, נזקקת ותיזקק בעתיד להוצאות ניידות מוגברות – על בסיס גלובאלי לעבר ולעתיד – 80,000 ₪ 
12. כאב וסבל – על בסיס נכותה הרפואית ו 25 ימי אשפוז – 73,900 ₪ 
13. האמור הינו לצרכי פשרה ולשלב זה בלבד.
14. אודה לעיונך וטיפולך המסור בניסיון לייתר את הצורך בניהול ההליך ומינוי מומחים ביתר התחומים.

